Глыбоччына не забылася на знакамітага земляка - яго імя носіць адна з вуліц горада. А таксама - выставачная зала Гарадскога цэнтра культуры, у якой мясцовы Гісторыкаэтнаграфічны музей падрыхтаваў і адкрыў выстаўку "Ён славу Першага здабыў...", прысвечаную жыццю і творчасці выбітнага дзеяча. На выстаўцы можна ўбачыць вялікую колькасць фотаздымкаў, асабістыя дакументы, афішы выступленняў трупы Буйніцкага, а таксама - сцэнічныя касцюмы таго часу і народныя музычныя інструменты, без якіх немагчыма ўявіць пастаноўкі.